Številka: 10033-37/2025/1

Datum: 20. 6. 2025

Skladno s 4. točko 68. člena, na podlagi 2. in 3. odstavka 70. člena Zakona o javnih uslužbencih (ZJU; Ur. L. RS, št. [63/07](http://www.uradni-list.si/1/objava.jsp?sop=2007-01-3411) UPB, s spremembami in dopolnitvami) in na podlagi 25. člena Zakona o delovnih razmerjih (ZDR-1, Ur. l. RS, št. [21/13](http://www.uradni-list.si/1/objava.jsp?sop=2013-01-0784), s spremembami in dopolnitvami) Agencija Republike Slovenije za okolje objavlja prosto pripravniško strokovno tehnično delovno mesto

**METEOROLOG III – PRIPRAVNIK** (m/ž)**,** šifra DM 10018, v Sektorju za izdelke in storitve, Uradu za meteorologijo, hidrologijo in oceanografijo, za določen čas osmih (8) mesecev pripravniške dobe s polnim delovnim časom.

Kandidati(ke), ki se bodo prijavili na prosto delovno mesto, morajo izpolnjevati naslednji pogoj:

* visokošolsko strokovno izobraževanje (prejšnje)/visokošolska strokovna izobrazba (prejšnja) ali visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja), specialistično izobraževanje po višješolski izobrazbi (prejšnje)/specializacija po višješolski izobrazbi (prejšnja) oziroma višješolsko izobraževanje (prejšnje)/višješolska izobrazba (prejšnja).[[1]](#footnote-1)

Delovne naloge:

* usposabljanje za dajanje strokovnih mnenj in izdelovanje strokovnih analiz iz strokovnega področja;
* usposabljanje za vzdrževanje podatkovnih baz;
* usposabljanje za opravljanje strokovnih del s področja meteorologije;
* usposabljanje za dajanje mnenj in izdelovanj analiz iz strokovnega področja;
* usposabljanje za opravljanje razvojnih nalogah in projektnih s strokovnega področja.

Prednost pri izbiri bodo imeli kandidati(ke) z univerzitetno izobrazbo meteorološke, fizikalne, matematične ali druge tehnične ali naravoslovne smeri. Zaželene so izkušnje z obdelavo hidroloških in meteoroloških podatkov, statistično analizo podatkov, dostopanjem do podatkov v

relacijskih zbirkah, programiranjem spletnih aplikacij. Zaželeno je tudi poznavanje in uporaba programskih orodij kot so na primer Python in R.

Skladno z določbo Pravilnika o trajanju pripravništva, načinu, poteku in programu usposabljanja pripravnikov (Uradni list RS, št. 28/09 in 32/25 – ZJU-1; v nadaljevanju: Pravilnik) ter prvim odstavkom 106. člena Zakona o javnih uslužbencev je pripravnik oseba, ki nima ustreznih delovnih izkušenj v skladu z zakonom in prvič sklene pogodbo o zaposlitvi, ustrezno stopnji njene strokovne izobrazbe, z namenom, da se usposobi za opravljanje dela. Za pripravnika se šteje tudi oseba, ki sklene delovno razmerje in se usposablja za opravljanje dela, če je bila predhodno že zaposlena in še ni končala pripravniške dobe oziroma si ni pridobila dovolj ustreznih delovnih izkušenj za zasedbo delovnega mesta, ustreznega njeni izobrazbi.

Delovno razmerje z izbranim kandidatom(ko) bo sklenjeno za določen čas osmih (8) mesecev, za čas trajanja pripravništva, s polnim delovnim časom. Izbrani(a) kandidat(ka) bo delo opravljal(a) v prostorih Agencije Republike Slovenije za okolje, Vojkova 1b, Ljubljana.

Na podlagi 2. odstavka 116. člena v povezavi s 113. členom Pravilnika o postopkih za izvrševanje proračuna Republike Slovenije (Uradni list RS, št. 50/07 s sprememba in dopolnitvami) se bo zaposlitev financirala iz naslova lastne dejavnosti. Upad prihodkov lastne dejavnosti, ki se uporabijo za stroške, povezane z izvajanjem lastne dejavnosti, je lahko razlog za prenehanje pogodbe o zaposlitvi.

**Kandidat/ka mora k prijavi priložiti naslednje izjave:**

1. izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto/mesec/dan in ustanova, na kateri je bila izobrazba pridobljena,
2. izjavo, da za namen te javne objave dovoljuje Agenciji Republike Slovenije za okolje pridobitev teh podatkov iz uradne evidence.

Kandidati(ke) za razpisano prosto strokovno tehnično delovno mesto vložijo prijavo na obrazcu **»prijavni obrazec«**, ki je priloga tej javni objavi. Zaželeno je, da je prijavnemu obrazcu priložen tudi kratek življenjepis kjer kandidat(ka) poleg formalne izobrazbe navede tudi druga znanja in veščine, ki jih je pridobil(a).

Kandidat(ka) vloži prijavo v pisni obliki, ki jo pošlje v zaprti ovojnici z označbo: »za javno objavo delovnega mesta meteorolog III - pripravnik (m/ž), šifra DM 10018, v Sektorju za izdelke in storitve, Uradu za meteorologijo, hidrologijo in oceanografijo na Agenciji Republike Slovenije za okolje, pod zaporedno št. **10033-37/2025**« na naslov: Agencija Republike Slovenije za okolje, Vojkova 1b, 1000 Ljubljana. Prijava je možna do vključno **petka, 4. 7. 2025**. Za pisno obliko prijave se šteje tudi elektronska oblika, poslana na elektronski naslov: gp.arso@gov.si, pri čemer veljavnost prijave ni pogojena z elektronskim podpisom.

**Prijavni obrazec je obvezna sestavina prijavne vloge posameznega kandidata(ke).**

Kandidati(ke) bodo pisno obveščeni(e) o (ne)izboru, v roku 8 dni po zaključenem postopku izbire.

Informacije o izvedbi javne objave dobite na tel.: 01/ 478 4134 (Matej Čuček)

mag. Joško KNEZ

 GENERALNI DIREKTOR

1. Pojem »prejšnja« vključuje višješolske študijske programe, sprejete pred 1. 1. 1994 po Zakonu o usmerjenem izobraževanju (Uradni list RS, št. 11/80, 6/83, 25/89 in 35/89). V to višješolsko izobraževanje po letu 1995/96 ni bilo več vpisa; zadnji diplomanti so to šolanje zaključili v letu 2002. [↑](#footnote-ref-1)